સમયે આપણને ગણતરી આપી છે, વર્ચસ્વ નહીં. કેટલાંક પત્તાં એવાં હોય કે કઈ ઘડીએ ખૂલે એની ખબર જ ન પડે. આપણે ધાર્યું હોય કે બે વરસ પછી દીકરીનાં લગ્ન ધામધૂમથી થાય એટલું આસાનીથી ભેગું થઈ જશે. ત્યાં વચ્ચે અંગત સ્વજનની એવી માંદગી આવી જાય કે બધી બચત વપરાઈ જાય. આપણે ધાર્યું હોય કે બિઝનેસમાં આ વરસે તો વીસેક ટકાનો વધારો થશે જ ત્યાં બાજી એવી ફરે કે બૅકફુટ પર પગલાં ભરવાં પડે. અનિશ્ચિતતા એ જિંદગીનો સ્વભાવ છે. પરિસ્થિતિ પલટાય ત્યારે રાજા રંક બની જાય અને રંક રાજા બની શકે. આપણે શ્વાસની રમતમાં છીએ, પણ પાસા ફેંકનાર કોઈ બીજું જ છે. બાલુભાઈ પટેલ જીવનચક્રને આલેખે છે...